en eo hu it en en it en fr en en en en en hu hu hu hu hu ca en en hu hu eo en en it en en nl hu fr en en en hu en hu hu et hu hu ca hu hu en en en hu hu hu eo it en en it en fr en en en en en hu hu et hu hu ca hu en en en eo en en nl en en it nb fr en en en nb en hu hu hu hu hu es hu en en en hu eo en en it en en nl fi fr en en en fi en hu hu et hu hu ca hu en en en hu en eo en en it en en nl hu fr en en en hu en hu hu et hu hu ca hu en en en hu eo en en sv en en it hu fr en en en hu en hu hu hu hu hu de hu en en eo en en nl en en nl hu fr en en en hu en hu hu hu hu hu ca hu en en en hu hu eo en en it en en nl fi fr en en en fi en hu hu et hu hu ca hu en en en hu eo en en it en en nl hu fr en en hu en hu hu et hu hu ca hu en en en hu eo en en it en en nl hu fr en en hu en hu hu et hu hu ca hu en en hu hu en eo en en nl en en it hu fr en en hu en hu hu hu hu hu es hu en hu en hu en hu en en en eo en en nl en en nl hu fr en en hu en hu hu hu hu hu id hu en hu hu hu en hu en hu hu en hu eo
helyszín:                Budapest  |  Pozsonyi út
A BARBER SHAVE & CUT belsőépítészeti kialakításánál a megrendelő fontosnak tartotta, hogy ötvözzük a mai modernt a klasszikus időket megidéző borbélyszalonok „romantikus” hangulatával.
A kiválasztott székek karakteres, piros megjelenése miatt egyértelmű volt, hogy visszafogott, letisztult világot kell teremtenünk, mely a különböző szürke színekkel, árnyalatokkal és anyagokkal meghittebb környezetet teremt, mint a jól bevált, tiszta fehér megjelenés. A kiegészítőknek, mint például lámpáknak, radiátoroknak vagy üvegmosdóknak egy sötétebb színt, feketét vagy antracit szürkét választottunk, a borbélyszék színeire visszautalva. A kicsit férfias, szürke színvilágot egy meleg hatású faburkolat megjelenésével oldottuk, mely a falburkolatból a fogadótérben található ülőbútorra és a lépcsőre is átfolyik. Ezen túlmenően olyan térelválasztó elemekben gondolkodtunk továbbá - a megrendelő kérésére - mely azon túl, hogy tárolásra is alkalmas, anyagában hordozza a mesterség eszközeire jellemző fát és fémet, ezáltal kölcsönözve férfias karakterű környezetet a borbély szalon belsőépítészetének.
építészet:               Nogart | Rohoska Csaba dla
Az esztergomi Prímás szigeten található erdőbe terveztük ezt a tárolóépületet.
A környezeti elemek és a tárolóban elhelyezett hajók reflexiója izgalmas kísérlet a nagyméretű tetőfelület kezelésére.
belsőépítészet:                    Plusdesign | Nogart
látványterv:                  Plusdesign | Király Ádám
építészet:                     Nogart | Rohoska Csaba dla
helyszín:                       Budapest | III kerület
látványterv:                  Symbol | Rohonczi Donát
A helyszín egy Budapest, III. kerületi hegylábi telek.  Erdővel határos, keskeny, erősen emelkedő domborzatú. Két épületet kellett tervezzünk azonos paraméterekkel. A koncepció a két épület elhelyezésekor, hogy - miközben elég közel kerülnek egymáshoz - vizuálisan és funkcionálisan ne akadjanak össze! A két tömeg alaprajzi méretét egy 9x9m alapterületű négyzet adja, amin belül egy központi átrium rendezi a funkciókat. Vertikálisan félszinteltolással - szintenként egy - helyiség található. A korábban említett intimitást az épületek horizontális és vertikális eltolásával értük el, amit erősít, hogy szögben elforgattuk őket. A forgatási szöget a telekhatárok, valamint a telek hossztengelye adta. Ezt a “döccentést” az épületeken belül is megismételtük. Az alaprajzhoz képest a tetőidom el van forgatva! Az épülettömeget ez a szigorú alaprajzi szerkesztés, illetve az erős tetőidom elforgatott geometriája adja! A hagyományos épületszerű tömeg így új geometriai tartalmakat kap a külső és a belső terekben egyaránt.
helyszín:                       Budapest | XXI kerület
A meglévő csepeli sporttelep irányvonalként formálta az új épületet, mely beépítésével a meglévő határozott rendszert követi, továbbá rendezi a telekhasználatot, és a tömegek közötti bizonytalan viszonyokat. Összetett funkciói feszes téglatestté rendeződnek, azonban az egyszerű tömeg szubtraktív módszerekkel oldódik. Az épület a területen meglévő hagyományos nyeregtetők sorolásából létrejött tetőformákat újraértelmezve egyszerre illeszkedik, és tűnik ki a környezetéből. Egy letisztult szerkesztésű alaptömeget egy kötetlenebb tetőforma és  homlokzatképzés, valamint szabadabb tájépítészeti formavilág ellensúlyozza, ezzel emlékeztetve a monoton fizikális edzések között a sport adta alapvető örömökre. A felületképzésekben, színekben, és anyaghasználatban további kontrasztok adják meg a hangsúlyokat; a földszinti tömeg végigfutó áttetsző üvegpalló burkolata, illetve a felette elhelyezkedő törtfehér vakolat visszafogottságával szemben a beltérrel közvetlen kapcsolatban álló fedett - nyitott átmeneti terek a vízparti sportokhoz jól köthető faburkolattal jelennek meg. A beltéri több ponton a kültérbe is kitüremkednek, ily módon létesítve közvetlen kapcsolatot a környezettel.  A közösségi terekben így kialakuló, nemzeti színeken alapuló, deszaturált, de karakteres színhasználat a cselekvésre buzdít, míg a szobák játékos faburkolattal ellensúlyozva ezt, pihenésre ösztönöznek.
Tervezési terület Balaton déli partján helyezkedik el. A Balatonbogláron működő, meglévő szállásépület komplexum új épülettel való bővítése volt a tervezési feladat. A telek észak-déli fekvésű, és közvetlen vizuális kapcsolattal rendelkező. Az új épület telepítésénél figyelembe vettük a morfológiai adottságokat, a meglévő épületek elhelyezkedését, geometriáját és építészeti megjelenését, és a közvetlen vízparti kapcsolatot, valamint felhasználtuk a terület már meglévő, belső közlekedési útvonalait. A földszint + emelet magas épület tájolását tekintve főleg kelet-nyugati, de mivel fekvésének köszönhetően létrejön a tóval közvetlen vizuális kapcsolat, ezért a vendégszobák egy részét észak -nyugati irányba tájoltuk. A homlokzati megnyitások a természetes megvilágítás biztosítása mellett élményszámba menő panorámával ajándékozzák meg az épület lakóit. A létrejött geometrikus tömeg a szobákhoz tartozó homlokzati megnyitásokkal és visszahúzásokkal, valamint anyaghasználatában és színeiben felfelé fellazul.  A Balaton regionális építészetére válaszoló, markáns, sötét tónusú klinker lappal burkolt földszinti tömeg szilárd alapjául szolgál a festett fehér felületű, konzolosan néhol túlnyúló, könnyedén lebegő emeleti egységnek.
belsőépítészet:           Plusdesign | Nogart
látványterv:                  Plusdesign | Király Ádám
A tervezési terület atmoszféráját meghatározó intenzív zöld táj, és a vízgazdálkodás vonalszerű, műtárgy jellegű építményeinek összhatása formálta az épületet. Alapvető funkciói mellett lelátó, közlekedő és híd is.
Lényegében egy szerkezeti vázból (csontvázból) és az arra helyezett, funkciónként csoportosuló, különböző minőségű és méretű, dobozokban kialakított belső terekből (szervekből) épül fel, melyet egy vázra feszülő tető (bőr) fed le. A váz, az alsó szintet is kiemelve (az épületet lábakra állítva) biztosítja az árvíz levonulását, a felevező csatornán a versenyzők visszaérkezését és a természet számára lehetőséget nyújt a beépített alapterület visszafoglalására. A szerkezet és a dobozok közt kialakuló átmeneti, fedett nyitott terek fogadják és irányítják a pulzáló mennyiségű felhasználót. A vázból parazitaszerűen kilépő lépcsőblokkok a környezettel való interakciót erősítik.Az épület tovább építhető, bővíthető. Szerelt, dobozos jellegű beltartalma nagyobb rendezvények idején hasonló megjelenésben terjedhet szét, a létesítmény teljes területén sokszorozódhat, majd visszahúzódhat az eredeti vázba.Ideális esetben a felhasznált faanyag számottevő részét helyben kitermelt fából elő lehet állítani, mivel a pályák és medencék csak a meglévő sűrű faállomány jelentős ritkításával alakíthatók ki. A helyben előállított építőanyag felhasználása nagymértékben csökkenti az építéshez szükséges energiamennyiségét és az egész beruházás környezetre gyakorolt hatását enyhíti.
KAJAK - KENU SPORTTELEP
A Ráckevei holtág tükörsima vízfelülete és a töltés között elterülő telken egy egyszerű hasábként jelenik meg az épület. A hasáb pozícióját, méretét és alakját a szűkre szabott beépítési paraméterekbe sűrített funkciók határozták meg. Az egyszerű sorolással kapcsolt elemek lineáris tömegformát képeznek, biztosítják a telek értékes területeinek hasznosíthatóságát és minden fő funkció vízpartra tájolását. A földszinti közösségi tereket a pengeszerű előtető által fedett átmeneti tér köti össze a szabaddal. A földszint megnyitásával ezek a terek kitágulnak, használati formájukat a külső térrel együtt érik el.A versenysport sajátja, hogy az eredményességhez, a csúcsteljesítmény eléréséhez a mozgást elemekre kell bontani, majd a lehető leghatékonyabb láncolatban újra összeállítani. A tartószerkezetre kerülő másodlagos szerkezetek, burkolatok, héjak motívumai a víz és a sportoló közötti átadóelem, az evező az absztrahált, szétbontott formái. Az inspirációs minták a tovább bonthatatlan, egyszerű háromszögekből építkezve képzik a felületeket.Az épület tömeg és részletképzésén a sportágat jellemző kettősség tükröződik. A hagyományos házforma az évtizedes és napi szinten is elengedhetetlen folytonosság, a technokrata részlet és felületképzések pedig az célok eléréséhez szükséges, edzésmódszerekben és eszközökben megjelenő technikai újítások leképzései. Ezek kontrasztja és egyben harmóniája a helyzetből kihozható maximum.
A tervezés célja ez olyan földszintes családi ház kialakítása volt, mely egyszerű és tiszta funkcionális kapcsolatokkal képes kiszolgálni lakóinak mindennapjait, ugyanakkor biztosítja a megfelelően nyugodt környezetet az otthoni kikapcsolódáshoz, feltöltődéshez és pihenéshez, megjelenésében pedig ötvözi az egyszerű, letisztult és modern formákat a hagyományosabb, természetes anyaghasználattal és közvetlen, emberközeli hangulattal.
Az épületet az oldalhatáros telek északkeleti határához illesztettük, így egyszerre tudtuk biztosítani a fő funkciók megfelelő tájolását, jó benapozottságát, továbbá elhatároltuk az épületet az országos főút, autópálya, valamint vasútvonal zajterhelésétől. Jellemzően ebben - az oldalhatárra eső sávban - kaptak helyet az olyan kiszolgáló funkciók, melyeknek nem, vagy csak csekély természetes megvilágítás szükséges. Ezáltal egyfajta „puffer teret” alkotnak a terület legnagyobb zajforrásai, és a ház huzamos tartózkodásra tervezett helyiségei között, így azok a lehető legkisebb mértékben lesznek kitéve zavaró hatásoknak. Az utca felöli gépjármű bejárat egyenes vonalban csatlakozik az ezen az oldalon elhelyezett gépjármű tárolóhoz, a személyi bejárat azonban a délnyugati oldalon kapott helyet, így a két megérkezési pontból ugyanabba a helyiségbe – az előtérbe – történik a megérkezés. A ház délkeleti homlokzata, valamint a véghomlokzatok egy része visszahúzásra kerültek, így egyrészt fedett közlekedő felületet biztosítottunk, másrészt gondoskodtunk - a nyári időszak idején fontos - árnyékolásról is. Ezek a visszahúzott homlokzatok a többitől eltérő burkolattal készültek, így megmutatva az egy tömbből kialakított tömeg egyfajta belső világát. Ehhez csatlakozik az oldalhatáron kialakított kis „belső udvar”, ami az oldalhatár ellenére tud megfelelő bevilágítást, és közvetlen kertkapcsolatot adni a konyhának és a háztartási helyiségnek is. A teraszt a ház hossztengelyének délkeleti végén, a lehető legjobb kilátást biztosító helyen alakítottuk ki.
tervfázis:                      részletes megvalósíthatósági tanulmány
A tervezési területen három egymástól elkülönülő épület kerül megtervezésre. Első sorban az új, részben vagy teljes mértékben földszint plusz két szintes főépület, ami az akadémia alapvető funkcióit (sportolói öltözők, rekreációs részek, edzőterem, irodák és kollégiumi szobák) foglalja magába. Másodsorban egy 40/60 m méretű műfüves pályát lefedő egyszintes csarnoképület, mely a téli időszakban is edzési lehetőséget biztosít az szakágaknak. Végül pedig felújításra és bővítésre kerül a telken található meglévő földszint plusz egy szintes öltöző és lelátó épület, ami a létesítményigazgatás és pályakarbantartás mellett a kiszolgálja a rendezvényre érkező látogatókat is.
Célszerű a három szakágat egy épületen belül, de elkülönítetten elhelyezni, a felnőtt professzionális csapat számára privát tér biztosítása szükséges, illetve a női csapat miatt a nemenkénti elválasztást is meg kell oldani.
A javasolt 3 szintes épület-elrendezésben, a földszinten az öltözők, büfé, konyha-étterem, konditerem, gyógytornaterem, orvosi szobák, valamint a felnőtt csapat wellness részlege és klubhelysége, az 1. emeleten az irodák, konferencia termek, wellness részleg és klubhelység, a 2. emeleten pedig a kollégiumi, pihenő, nevelőtanári, illetve a tanuló-szobák kaphatnak helyet.
helyszín:                       Budapest | III kerület
A telek hosszanti tengelyére merőleges tömb-udvar-tömb kialakítás nem csak az 1900-as évek elején jelen lévő keskeny telekosztást idézi, de az amfiteátrum maradványainak jellemző ritmusára is reflektál.
Az óbudai beépítéseket jellemző, nagy jelentőségű udvarok köré szerveződnek az épülettömegek, az udvarok nyitottsága a több eltérő funkciónak, illetve pozíciónak megfelelő. Az udvarok a földszinti közfunkciók okán az utca felé felszakadnak, és városi térré alakulnak át, felsőbb szinteken pedig zárttá válnak, nyugodtabb atmoszférát teremtve az épületben tartózkodóknak. Ezeken a részeken külső szemlélő számára csak a nézőpont és a fényviszonyok megfelelő együtt állásakor biztosított a belátás, azonban a belső terekben a környezettel való vizuális kapcsolat folyamatos és állandó.
A városi térhez kapcsolódó udvarokkal ellentétben a bírósági funkció két tömbje közötti – dolgozói bejáratot magában foglaló – udvar a földszinten is zárt képet mutat, a nagyobbik tömb belső aulája pedig teljesen zárt, önmagában átlátható, de befelé koncentrál.
Az irodatömbök alatt a zártság feloldódik, az épület síkja visszahúzásra kerül, így kialakítva egy nagyméretű városi teret, mind az irodaház, mind pedig a bíróság bejárata előtt. A városi tér hat lépcsőfokkal utcaszint alatt való kialakítása segíti a forgalmas környéktől való elhatárolódást, és egy védettebb, jelentőségteljesebb megérkezést biztosít. A térszint süllyesztésének további előnye, hogy lehetőséget kínál arra, hogy a szomszédos épület által meghatározott párkánymagassághoz oly módon tudjon illeszkedni az épület, hogy az egy emelt belmagasságú földszinten túl három egyenértékű szintet foglalhat magába.
A többfunkciós városi tér az olasz piazza-k atmoszféráját idézi, differenciált téri viszonyai (fedett-nyitott, árnyékos-napos, zárt-szellős, zöld-burkolt) pedig alkalmassá teszik a sokszínű felhasználásra.
A bíróság főbejárata előtt megérkezésre- várakozásra, a kantin fogyasztóterének bővületeként találkozásra, akár egy kávé elfogyasztására szolgálhat, vagy csak egyszerűen a közlekedésnek biztosít harmonikus környezetet.
A legfelső, visszahúzott zárószintek lapostetős tömege kortárs módon idézi meg a környéken található épületek magastetős kialakítását, terrakotta színű burkolatával és lamelláival pedig finoman illeszkedik környezetébe.